ഇന്ന് പ്രധാനമന്ത്രി നരേന്ദ്രമോദിയുടെ ജന്മദിനം, 2കോടി പേര്ക്ക് വാക്സീന്,14 കോടി സൗജന്യ റേഷന്: വിപുലമായ പരിപാടികള് പാലക്കാട്: ഇന്ന് പ്രധാനമന്ത്രി നരേന്ദ്ര മോദിയുടെ 71ാം പിറന്നാള്. ഇന്നേദിവസം രാജ്യത്തൊട്ടാകെ രണ്ടുകോടി ആളുകള്ക്ക് കോവിഡ് വാക്സീന് നല്കാന് വിപുലമായ പരിപാടികളുമായി കേന്ദ്രസര്ക്കാര് രംഗത്ത്. ഒരു ദിവസം രണ്ടുകോടി ആളുകള്ക്കു വാക്സീന് നല്കാന് കഴിഞ്ഞാല് അതു ലോക റെക്കോര്ഡായിരിക്കുമെന്നു പാര്ട്ടി നേതൃത്വം അവകാശപ്പെടുന്നു. ഇതിനായി ആരോഗ്യപ്രവര്ത്തകരെ സഹായിക്കാനും വാക്സീന് എടുക്കാത്തവരെ വാര്ഡുതലത്തില് വാക്സിനേഷന് കേന്ദ്രങ്ങളിലെത്തിക്കാനും 10 ലക്ഷം ആരോഗ്യസന്നദ്ധ പ്രവര്ത്തകരെയാണു ദേശീയതലത്തില് ബിജെപി രംഗത്തിറക്കിയിരിക്കുന്നത്. കേരളത്തില് 40,000 പേര് ഇത്തരത്തില് പ്രവര്ത്തിക്കുന്നു. ഡോക്ടേഴ്സ്ഡേ ദിവസം 87 ലക്ഷം പേര്ക്കും പിന്നീട് ഒരുകോടി പേര്ക്കുമാണ് ഇതിനുമുന്പ് ഒറ്റദിവസം കൂടുതല് വാക്സീന് നല്കിയത്. കുത്തിവയ്പ് എടുക്കാത്തവരെ കണ്ടെത്താന് കഴിഞ്ഞ ദിവസം മുതല് പാര്ട്ടിപ്രവര്ത്തകരും സേവാഭാരതിയും ഉള്പ്പെടെ സജീവമായി രംഗത്തുണ്ട്. എല്ലായിടത്തും ആവശ്യത്തിലധികം വാക്സീന് കഴിഞ്ഞദിവസം എത്തിച്ചതായി പാര്ട്ടി നേതൃത്വം പറയുന്നു. ഒരു വാര്ഡില് കുറഞ്ഞത് 50 പേരെയെങ്കിലും വാക്സീന് എടുപ്പിക്കുകയാണു ലക്ഷ്യം. അതേസമയം സോഷ്യല് മീഡിയയില് എങ്ങും മോദിയുടെ ചിത്രങ്ങളും ജന്മദിനാശംസാ സന്ദേശങ്ങളുമാണ്. വാരണാസിയിലെ ഭാരത് മാതാ ക്ഷേത്രത്തില് 71,000 മണ് ചിരാതുകള് തെളിയിച്ചുകൊണ്ടാണ് പ്രധാനമന്ത്രിയുടെ ജന്മദിനം ആഘോഷിക്കുക. ഇതുകൂടാതെ 14 കോടി സൗജന്യ റേഷന് കിറ്റും വിതരണം ചെയ്യാനാണ് ബിജെപി പദ്ധതിയിടുന്നത്. റേഷന് കിറ്റുകള്ക്ക് പുറത്ത് നന്ദി മോദിജി എന്ന് പ്രിന്റ് ചെയ്തിരിക്കും. ഇതിന് പുറമെ പ്രധാനമന്ത്രിക്ക് ആശംസകള് നേര്ന്ന് രാജ്യത്തിന്റെ വിവിധ ഭാഗങ്ങളില് നിന്ന് അഞ്ച് കോടി പോസ്റ്റ് കാര്ഡുകളും അയക്കും. രക്തദാന ക്യാമ്ബുകള്, ശുചീകരണ യജ്ഞങ്ങള്, റേഷന് കാര്ഡ് വിതരണം തുടങ്ങി വിവിധ പരിപാടികളിലൂടെ നരേന്ദ്ര മോദിയുടെ പിറന്നാള് ദിനം അവിസ്മരണീയമാക്കാനാണ് ബിജെപി തയാറെടുക്കുന്നത്.സേവ ഔര് സമര്പ്പണ് അഭിയാന് എന്ന് പേരിട്ടിരിക്കുന്ന 20 ദിവസം നീളുന്ന ക്യാംപയിന് പ്രധാനമന്ത്രിയുടെ ജന്മദിനമായ വെള്ളിയാഴ്ച സെപ്റ്റംബര് 17 തുടക്കമാകും. ഒക്ടോബര് 7 വരെയാകും വിവിധ പരിപാടികള് സംഘടിപ്പിക്കുക. ക്യാംപയിന്റെ ഭാഗമായി ഉത്തര്പ്രദേശില് മാത്രം 27,000 കേന്ദ്രങ്ങളില് പരിപാടികള് നടക്കും.ശക്തവും പ്രതീക്ഷാ നിര്ഭരവുമായ പ്രസംഗങ്ങളാല് യുവജനങ്ങള്ക്ക് പ്രചോദനമേകാന് പ്രധാനമന്ത്രിക്ക് കഴിയുന്നു. സാധാരണക്കാര്ക്ക് തങ്ങളുടെ ലക്ഷ്യങ്ങളോട് നടന്നടുക്കാന് ശുഭ പ്രതീക്ഷ നല്കുന്നതാണ് പ്രധാനമന്ത്രിയുടെ പ്രസംഗങ്ങള്. ജന്മദിനത്തില് പ്രധാനമന്ത്രിയുടെ ചില ചിന്താദായകമായ വാക്കുകള് ഓര്മിക്കാം: ഗണിതശാസ്ത്ര ചിന്തകള് കൊണ്ട് അര്ത്ഥമാക്കുന്നത് കുട്ടികള് ഗണിതശാസ്ത്രപരമായ ചോദ്യങ്ങള്ക്ക് ഉത്തരം നല്കുന്നത് മാത്രമല്ല, ഇത് ഒരു ചിന്താ രീതി കൂടിയാണ്. മാതാപിതാക്കള് തങ്ങളുടെ കുട്ടിയുടെ നേട്ടങ്ങള് സാമൂഹിക അന്തസ്സിന്റെ വിഷയമാക്കരുതെന്ന് ഞാന് അഭ്യര്ത്ഥിക്കുന്നു. ഓരോ കുട്ടിയും അതുല്യമായ കഴിവുകളാല് അനുഗ്രഹീതരാണ്. കഠിനാധ്വാനം ഒരിക്കലും ക്ഷീണമുണ്ടാക്കില്ല. അത് സംതൃപ്തി നല്കുന്നു. പ്രകൃതിയെ ഒരിക്കലും ഭയപ്പെടേണ്ടതില്ല, കാരണം പ്രകൃതിയോട് ഏറ്റുമുട്ടുന്നുവെന്ന് നമ്മള് ചിന്തിക്കുമ്ബോഴാണ് പ്രശ്നങ്ങളും ആരംഭിക്കുന്നത്. ശുചിത്വത്തിന്റെ കാര്യത്തില് മഹാത്മാ ഗാന്ധി ഒരു വിട്ടുവീഴ്ചക്കും തയാറായിരുന്നില്ല. അദ്ദേഹം നമുക്ക് സ്വാതന്ത്ര്യം നേടിത്തന്നു. നമ്മള് അദ്ദേഹത്തിന് ശുചിത്വ ഭാരതം നല്കണം. ഒരു പാവപ്പെട്ടവന്റെ മകന് ഇന്ന് നിങ്ങളുടെ മുന്നില് നില്ക്കുകയാണ്. ഇതാണ് ജനാധിപത്യത്തിന്റെ ശക്തി. രാജ്യത്തെ 125 കോടി ജനങ്ങള് ഒരുമിച്ച് പ്രവര്ത്തിച്ചാല് ഇന്ത്യ 125 കോടി പടവുകള് മുന്നോട്ടുപോകും. നിങ്ങള് ഏത് തൊഴിലിലാണെങ്കിലും, നിങ്ങളുടെ തൊഴിലില് കാര്യക്ഷമത കൊണ്ടുവരേണ്ടതുണ്ടെങ്കില് മാനസികവും ശാരീരികവുമായ ഫിറ്റ്നസ് പ്രധാനമാണ്. ഫിറ്റ്നസ് ഉള്ളത് ആരാണോ, അവരാണ് ആകാശത്തെ സ്പര്ശിക്കുന്നത്. ശരീരം ആരോഗ്യമുള്ളതാണെങ്കില്, മനസും അങ്ങനെ തന്നെയാകും. ഒരിക്കലും ഒരു വ്യക്തിയെക്കുറിച്ചല്ല, ഇത് എല്ലായ്പ്പോഴും ഒരു രാഷ്ട്രത്തെക്കുറിച്ചാണ്. രാജ്യത്തെ യുവജനത എന്നാല് പുതിയ വോട്ടര്മാര് മാത്രമല്ല, പുതിയ കാലത്തെ ശക്തിയും കൂടിയാണ്. Tags BJP pm modi Narendra Modi Birthday 2021 shortlink